మహబూబ్ నగర్ జిల్లా
తెలంగాణలో భౌగోళికంగా మహబూబ్ నగర్ జిల్లా అతి పెద్ద జిల్లా. పాలమూరు అని కూడా పిల్వబడే ఈ జిల్లాలో 1553 రెవెన్యూ గ్రామాలు, 1347 గ్రామ పంచాయతీలు, 64 మండలాలు, 5 రెవెన్యూ డివిజన్లు, 10 పురపాలక సంఘాలు (నగర పంచాయతీలతో కలిపి), 2 లోక్‌సభ నియోజక స్థానాలు, 14 అసెంబ్లీ నియోజక వర్గ స్థానాలు ఉన్నాయి. కృష్ణా మరియు తుంగభద్రలతొ పాటు దిండి, బీమా లాంటి చిన్న నదులు జిల్లాలో ప్రవహిస్తున్నాయి. 7వ నెంబరు జాతీయ రహదారి, సికింద్రాబాదు - ద్రోణాచలం రైల్వే మార్గం ప్రధాన రవాణా సౌకర్యాలు. పంచాయత్‌రాజ్ రహదారులలో మహబూబ్ నగర్ జిల్లా రాష్ట్రంలోనే ప్రథమస్థానంలో ఉంది.
లంగ్‌లై
మిజోరాం రాష్ట్రంలోని 8 జిల్లాలలో లంగ్‌లై జిల్లా ఒకటి. 2011 గణాంకాలను అనుసరించి ఈ జిల్లాకు రాష్ట్రంలో అత్యధిక జనసాంధ్రత కలిగిన జిల్లాగా గుర్తిపు వచ్చింది. 
జిల్లా కేంద్రం అయిన లంగ్‌లెయి కారణంగా ఈ జిల్లాకీ పేరు వచ్చింది. మిజోభాషలో లంగ్‌లే అంటే రాతివంతెన అని అర్ధం. త్లాంగ్ నదికి నాఘైష్ సమీపంలో ఉన్న ఉపనది మీద వంతెన వంటి శిలను చూసి ఈ ప్రాంతానికి ఈ పేరు వచ్చింది. 
లంగ్‌లై జిల్లాకు ఉత్తర సరిహద్దులో మమిట్ జిల్లా మరియు ఐజ్ వాల్ జిల్లా పడమట సరిహద్దులో బంగ్లాదేశ్ దక్షణ సరిహద్దులో లవంగ్‌త్లై జిల్లా ఆగ్నేయ సరిహద్దులో సైహ జిల్లా తూర్పున మయన్మార్ దేశం మరియు ఆగ్నేయ సరిహద్దులో సెర్ఛిప్ జిల్లా ఉన్నాయి. జిల్లా వైశాల్యం 4538 చ.కి.మీ. లంగ్‌లై జిల్లాకు లంగ్‌లై కేంద్రంగా ఉంది.